SVEUČILIŠTE U SPLITU, Poljička cesta 35, Split, OIB: 29845096215 kojeg zastupa rektor prof. dr. sc. Dragan Ljutić (u daljnjem tekstu: Naručitelj)

i

____________________________(u daljnjem tekstu: Isporučitelj)

zaključili su
UGOVOR 

o javnoj nabavi laboratorijske opreme
Grupa _____________________________________

(Upisati broj i naziv grupe)
 Predmet ugovora
Članak 1.

Ugovorne strane zaključuju ovaj Ugovor na temelju provedenog otvorenog postupka javne nabave  velike vrijednosti od _____________________, objavljenog u EOJN pod brojem __________________ i Odluke Naručitelja o odabiru ekonomski najpovoljnije ponude brojčanih oznaka - KLASE: _____________;  URBROJ:  _______________________ od  ___________________________. 

Članak 2.

Naručitelj kupuje, a Isporučitelj prodaje robu za grupu ______ predmeta nabave - _____________ s navedenim jediničnim cijenama prema prihvaćenoj elektroničkoj ponudi u EOJN broj ________________od _______________.
Predmet nabave, pored nabave i isporuke robe, obuhvaća i puštanje u pogon te edukaciju (trening) u prostoru Naručitelja za onu opremu za koju je to posebno navedeno u tehničkim specifikacijama..
Cijena i način plaćanja
Članak 3.

Ugovorne strane utvrđuju jedinične cijene nabave iz specifikacije iz članka 2. ovog Ugovora prema prihvaćenoj ponudi Isporučitelja  od _______________  u sveukupnom iznosu od

_____________________  kuna bez PDV-a

na koji iznos se obračunava i porez na dodanu vrijednost u iznosu od

_______________________ kuna

što ukupno iznosi

__________________

(______________________________________________________________________).

Ukupna plaćanja bez PDV-a neće biti veća od ukupno ugovorene cijene iz ovog Ugovora.
Ugovorna cijena je fiksna i nepromjenjiva za cijelo vrijeme trajanja ovog Ugovora.
Članak 4.

Valuta ponude je kuna. Plaćanje će se vršiti u kunama. Valutna klauzula je isključena. Ukupna plaćanja bez PDV-a neće biti veća od ukupno ugovorene cijene u ovom Ugovoru ili u dodatcima ugovora bez PDV-a.
Plaćanje će se vršiti temeljem ispostavljenog i zaprimljenog  elektroničkog računa, u roku od 30 dana od dana primitka e-računa, na poslovni račun Isporučitelja uz kojeg se prilaže komisijski zapisnik o preuzimanju robe. Komisijski zapisnik ovjeravaju predstavnici Naručitelja i Isporučitelja. eRačun mora sadržavati sve obvezne osnovne elemente elektroničkog računa propisane člankom 5. Zakona o elektroničkom izdavanju računa u javnoj nabavi (NN 94/18).
Ugovara se nemogućnost prenošenja tražbine (cesija) bez pismenog pristanka Naručitelja.
Sukladno Zakonu o elektroničkom izdavanju računa u javnoj nabavi (NN 94/18), svi naručitelji (javni i sektorski) obvezni su od 01.07.2019. u postupcima javne nabave zaprimati i slati račune u elektroničkom obliku (eRačuni). Nadalje, naručitelji (javni i sektorski) ne smiju nakon 01.07.2019. zaprimiti/poslati papirnati račun ili elektronički račun koji nije pravilnog formata, osim za slučajeve za koje Zakon o javnoj nabavi (NN 120/16) propisuje izuzeće ili su izvan primjene Zakona o javnoj nabavi. Ukoliko Isporučitelj, iako je izuzet od obveze, odluči slati račun u elektroničkom obliku, Naručitelj će ga moći zaprimiti i takav način slanja nije zabranjen. Javni naručitelji obvezni su usluge informacijskog posredništva zaprimanja i slanja elektroničkih računa povjeriti Financijskoj agenciji (FINA). 
Naručitelj i Isporučitelj obvezni su se pridržavati i svih ostalih primjenjivih odredbi Zakona o elektroničkom izdavanju računa u javnoj nabavi (NN 94/18).

Ugovorna kazna

Članak 5.

U slučaju da Isporučitelj ne poštuje zadani rok izvršenja ovog Ugovora svojom krivnjom ili nemarom, obvezuje se platiti ugovornu kaznu od 0,5% po kalendarskom danu od ugovorene cijene bez PDV-a u neizvršenom dijelu za svaki dan prekoračenja ugovorenog roka najviše do 10 % (deset posto) ukupno ugovorene cijene bez PDV-a za zakašnjenje u izvršenju i/ili neizvršenju ugovornih obaveza.

U slučaju da je Naručitelj tijekom trajanja ovog Ugovora već naplatio ugovornu kaznu zbog neurednog ispunjenja ovog Ugovora tada će se tako naplaćeni iznos uračunati u iznos ugovorne kazne zbog zakašnjenja. 
Rokovi izvršenja ugovora
Članak 6.

Izvršitelj se obvezuje robu iz članka 2. ovog Ugovora dostaviti u roku od _____________ mjeseci od dana zaključivanja ovog Ugovora na lokacije određene točkom 2.7. Dokumentacije o nabavi.
Članak 7.

Ugovorne strane su suglasne da se rok za izvršenje ovog Ugovora može produžiti u sljedećim slučajevima:

1) u slučaju više sile

2) ako ugovorne strane sporazumno produže rok.

U slučajevima nastupa okolnosti iz točke 1. prethodnog stavka ovog članka, Isporučitelj je dužan, čim sazna razlog zbog kojeg se rok može produžiti, zatražiti od Naručitelja produženje roka, jer se u protivnom slučaju produženje roka neće priznati. Ugovoreni rok se produžava za onoliko vremena koliko je trajala zapreka.

Kvaliteta robe
Članak 8.

Isporučitelj jamči kvalitetu robe odnosno opreme utvrđenu prema navodima iz Troškovnika i Tehničkih specifikacija Naručitelja i ponude Isporučitelja  od _______________________  .
U slučaju nepoštivanja predviđene kvalitete prilikom dostavljanja robe odnosno opreme Naručitelj ima pravo jednostranog raskida ovog Ugovora.

Po završetku isporuke i instalacije opreme sastavlja se komisijski zapisnik koji potpisuju predstavnici obiju strana. Potpisom komisijskog zapisnika ovaj Ugovor smatra se izvršenim.
Jamstvo za uredno ispunjenje ugovora

Članak 9.

Isporučitelj je dužan u roku od 8 (osam) dana od dana potpisa ovog Ugovora, a prije isteka jamstva za ozbiljnost ponude, Naručitelju uručiti jamstvo za uredno ispunjenje ugovora s rokom važenja 30 dana dužim od roka za izvršenje ugovora, i to bankarsku garanciju, „bez prigovora“ ili novčani polog na iznos od 10% (deset posto) vrijednosti ovog Ugovora bez PDV-a. 
Jamstvo se dostavlja za slučaj povrede ugovornih obveza. Jamstvo mora biti bezuvjetno, bez prigovora i neopozivo, s ovlaštenjem Naručitelja za honoriranje na prvi poziv.
U slučaju nedostavljanja jamstva za uredno ispunjenje ugovora u zadanom roku, a prije isteka jamstva za ozbiljnost ponude, Naručitelj će raskinuti ovaj Ugovor i naplatiti jamstvo za ozbiljnost ponude.
Ukoliko Isporučitelj ne dostavi robu odnosno opremu u ugovorenom roku, obvezan je Naručitelju dostaviti produljeno jamstvo ili novo jamstvo i to za naredno razdoblje u kojem će isporuka biti izvršena. Dopunu jamstva ili novo jamstvo Isporučitelj je obvezan dostaviti najkasnije 5 (pet) dana prije isteka roka važenja jamstva za uredno ispunjenje ugovora. 
U slučaju da Isporučitelj ne dostavi novo jamstvo, Naručitelj će naplatiti jamstvo za uredno ispunjenje ugovora, te ima pravo raskinuti ovaj Ugovor.
Jamstvo za uredno ispunjenje ugovora može biti naplaćeno u bilo kojem slučaju postupanja suprotno ugovornim odredbama ili odredbama dokumentacije o nabavi.

Reklamacija

Članak 10.

Naručitelj je dužan pregledati isporučenu robu odnosno opremu i o nađenim nedostacima u kvaliteti i količini bez odgađanja izvijestiti Isporučitelja pisanim putem.

Isporučitelj se obvezuje robu odnosno opremu s nedostacima bez odgađanja zamijeniti ispravnom ili dopuniti količinu, na temelju pisanog zahtjeva (reklamacije) Naručitelja.
Jamstvo za otklanjanje nedostataka u jamstvenom roku
Članak 11.

Jamstveni rok u trajanju _____ mjeseci obuhvaća sljedeće: 
· otklanjanje svih nedostataka i kvarova na isporučenoj robi odnosno opremi za vrijeme jamstvenog roka na mjestu isporuke ili uobičajenog korištenja o trošku Isporučitelja. Roba odnosno oprema koju nije u mogućnosti popraviti na mjestu uobičajenog korištenja, odnosno na mjestu isporuke, Isporučitelj će o svome trošku odvesti u servis i popravljeno vratiti iz servisa. Rok za otklanjanje nedostataka i kvarova iznosi maksimalno 30 (trideset) dana od dana prijave nedostatka ili kvara;

· zamjenu robe kojoj nije otklonjen kvar ili nedostatak, ukoliko se u roku za otklanjanje nedostataka i kvarova ne otkloni nastali kvar ili nedostatak, novom i nekorištenom robom minimalno istih tehničkih specifikacija.
Kontakt osobe za otklanjanje nedostataka od strane Isporučitelja su:
_____________________________________
Jamstvo za otklanjanje nedostataka u jamstvenom roku Isporučitelj je dužan dostaviti Naručitelju u obliku neopozive bankarske garancije, bezuvjetne, naplative na prvi poziv i bez prava prigovora ili novčani polog, na iznos od 10% (deset posto) vrijednosti ovog Ugovora bez PDV-a, na rok važenja sukladno minimalnom jamstvenom roku odnosno jamstvenom roku iskazanom u ponudi .
Jamstvo za otklanjanje nedostataka u jamstvenom roku Isporučitelj je dužan dostaviti Naručitelju u roku od 8 (osam) dana od dana isporuke robe odnosno potpisivanja komisijskog zapisnika o primopredaji robe, od strane obiju ugovornih strana.
Ovo jamstvo Naručitelj će aktivirati u slučaju da Isporučitelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.
Neiskorišteno jamstvo bit će vraćeno Isporučitelju po izvršenim ugovornim obvezama iz ovog Ugovora, odnosno po isteku njegova važenja.

Izmjene ugovora o javnoj nabavi

Članak 12.

Naručitelj smije izmijeniti ovaj Ugovor tijekom njegova trajanja bez provođenja novog postupka javne nabave sukladno odredbama članka 314. do članka 320. ZJN 2016.

Ovaj Ugovor može se mijenjati i dopunjavati jedino uz suglasnost obje ugovorne strane i to u slučajevima predviđenim ZJN 2016, Zakonom o obveznim odnosima (NN 35/05, 41/08, 125/11, 78/15, 29/18) i ovim Ugovorom. Zahtjev za izmjenu mora biti u pisanom obliku, mora biti obrazložen i dokumentiran, tako da iz obrazloženja i priložene dokumentacije nedvojbeno proizlazi opravdanost izmjene.
Izmjene i dopune ovog Ugovora dobivaju pravnu snagu jedino ako su pisano ugovorene i pravovaljano potpisane od obje ugovorne strane. Bilo kakvi usmeni dogovori ili bilo kakve usmene izjave predstavnika ugovornih strana neće imati nikakav pravni značaj.
Sukladno članku 321. ZJN 2016 značajne izmjene ovog Ugovora neće biti dopustive.
Izmjene ovog Ugovora regulirat će se Dodatkom ugovoru.

Raskid ugovora
Članak 13.
Naručitelj je obvezan raskinuti ovaj Ugovor tijekom njegova trajanja ako:

· je ovaj Ugovor značajno izmijenjen, što bi zahtijevalo novi postupak nabave na temelju članka 321. ZJN 2016,
· je Isporučitelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016,
· se ovaj Ugovor nije trebao dodijeliti Isporučitelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,
· se ovaj Ugovor nije trebao dodijeliti Isporučitelju zbog ozbiljne povrede odredbi ZJN 2016, a koja je utvrđena pravomoćnom presudom nadležnog upravnog suda. 
Završne odredbe
Članak 14.
Odnosi između ugovornih strana temeljeni na ovom Ugovoru, a koji nisu uređeni ovim Ugovorom, rješavat će se primjenom odredbi Zakona o obveznim odnosima (NN 35/05, 41/08, 125/11, 78/15, 29/18) i drugih pozitivnih propisa iz ove oblasti.
Članak 15.

Naručitelj i Isporučitelj suglasni su sve eventualne sporove koji proisteknu iz ovog Ugovora rješavati međusobnim dogovorom, a u slučaju nemogućnosti sporazumnog rješenja ugovorne strane ugovaraju nadležnost suda u Splitu.
Članak 16.

Ovaj Ugovor sastavljen je u 4 (četiri) istovjetna primjeraka od kojih svaki primjerak ima snagu izvornika, za svaku ugovornu stranu po 2 (dva) primjerka, a stupa na snagu i  obvezuje potpisom svih ovlaštenih predstavnika ugovornih strana. 
ZA ISPORUČITELJA: 
 ZA NARUČITELJA:


 R e k t o r

_________________________ 
____________________________


Prof. dr. sc. Dragan Ljutić

